সংবাদ সম্মেলনে জানানো হয়, দুর্নীতি প্রতিরোধ ও সেবার মান উন্নয়নে উপজেলা ও জেলা পর্যায়ে দুদক এর উদ্যোগে বিভিন্ন সেবা খাতের উপর আয়োজিত গণশুনানিতে যে সব খাতের উপর অভিযোগ উঠেছে সেগুলো হলো- উপজেলা ভূমি অফিস, সাব- রেজিস্ট্র অফিস, সেটেলমেন্ট অফিস, পল্লী বিদ্যুৎ, উপজেলা স্বাস্থ্য ও পরিবার কল্যাণ কেন্দ্র ইত্যাদি। গবেষণায় প্রাপ্ত ফলাফল বিশ্লেষণ করে দেখা গেছে, অধিকাংশ ক্ষেত্রেই সরকারি কর্মকর্তাদের বিরুদ্ধে ঘুষ, হয়রানি, দায়িত্বে অবহেলা, খারাপ আচরণ ও প্রতারণার অভিযোগ উত্থাপিত হয়েছে। আর ভূমি খাতে প্রতারণার মাধ্যম ভূমি আত্মসাৎ, ভূমি দখল, সঠিক কাগজপত্র ছাড়া জমি দখল, পেশী শক্তি ব্যবহার ইত্যাদি বিষয়ে অভিযোগ উত্থাপিত হয়েছে।